钦定古今图书集成/明伦汇编/闺媛典/第254卷 > 余象仪妻王氏
## 钦定古今图书集成/明伦汇编/闺媛典/第254卷 > 余象仪妻王氏

按《安庆府志》：“王氏，桐城余象仪妻，武功王胜曾孙女，
文学廷诤女也。年三十，夫病，刲股救之，不愈，焚香告
庙，请以身代。及亡，号哭绝饮食，月馀，死三日，复苏。云
遇夫阴府，谓曰：‘此何地？汝至此乎？二子汝责也。亟归，
勿以予为念。及寤，见二子哀啼，匐匍在地，乃强起勤
纺，绩井臼，以事舅姑。抚二子，衣不帛，食不旨，荼苦自’”
甘，四十馀年，鬻布缕以延师，款接友宾，俾二子成名。
岁荒，尝自啜粥，必饭其子与孙，节饔飧以资邻里贫
乏，学博王熙章闻于邑令，欲旌其门。氏知之，责二子
曰：“予何德而致此子？父不蚤丧，予将何旌？因夫死而
邀宠誉于朝廷，非汝母所安也，慎勿复言。”遂止。年七
十馀卒。